CELEX: C2007/170/20
Language: lt
Date: 2007-07-21 00:00:00
Title: Byla C-232/07 2007 m. gegužės 10 d. Cour d'appel de Bruxelles (Belgija) pateiktas prašymas priimti prejudicinį sprendimą byloje Derby SA prieš Belgijos valstybę

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/11
            
         2007 m. gegužės 10 d.Cour d'appel de Bruxelles (Belgija) pateiktas prašymas priimti prejudicinį sprendimą byloje Derby SA prieš Belgijos valstybę
   
   (Byla C-232/07)
   (2007/C 170/20)
   Proceso kalba: prancūzų
   Prašymą priimti prejudicinį sprendimą pateikęs teismas
   
      Cour d'appel de Bruxelles
   
   Šalys pagrindinėje byloje
   
      Apeliantė: Derby SA
   
   
      Atsakovė: Belgijos valstybė
   Prejudicinis klausimas
   „Ar lažybų dėl žirgų lenktynių ir kitų sporto renginių organizavimu užsiimančio įgaliotojo sąskaita veikiančio įgaliotinio teikiamos paslaugos, kai įgaliotinis sudaro lažybų sandorius įgaliotojo vardu, įregistruoja lažybas, išduodamas kvitą patvirtina klientui, kad lažybos sudarytos, surenka pinigus, išmoka laimėjimus, vienas prisiima atsakomybę įgaliotojui už surinktų lėšų tvarkymą, pinigų vagystę ir (arba) praradimą ir iš įgaliotojo gauna atlygį komisinių forma už savo veiklą, yra atleidžiamos nuo PVM taikant Šeštosios direktyvos 13 straipsnio B skirsnio d punkto 3 papunktį (1), pagal kurį PVM neapmokestinami sandoriai, įskaitant derybas, dėl indėlių <…>, mokėjimų <…>?“
   
      (1)  1977 m. gegužės 17 d. Šeštoji Tarybos direktyva dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1).